เรื่องร้องเรียน (ถนน) วันที่ 2023-02-24 11:43:09 — แขวงโคกแฝด เขตหนองจอก กรุงเทพมหานคร
บริเวณทางม้าลายหน้าชุมชนร่วมพัฒนาสินอนันต์ ซอยเลียบวารี 55 มีรถจักรยานยนต์มากลับรถสวนทางกัน เคยแจ้งไปแล้ว ได้รับการแก้ปัญหาแค่เพียงว่า เสากั้นที่ห่างมีไว้เพื่อวีลแชร์ข้าม ซึ่งผู้แจ้งพักอาศัยที่หมู่บ้านนี้ มากว่า 35 ปี ไม่มีผู้ใช้วีลแชร์ แต่หากทำไว้เพื่อรอให้ผู้ข้ามถนนถูกรถมอเตอร์ไซค์ชนก่อนเพื่อจะได้ใช้วีลแชร์ในการข้ามทางม้าลายดังกล่าวก็นับว่ามีเหตุผลอันควรรับฟัง ซึ่งอาทิตย์ที่แล้วผู้แจ้งข้ามทางม้าลายดังกล่าว และมีรถจักรยานยนต์สวนเลนเลียบถนน (ทั้งสองฝั่งถนน)  และรถจักรยานยนต์ที่ใช้ทางม้าลายดังกล่าว 2 คัน คันหนึ่งไปอีกฝั่งและอีกคันจะข้ามมาอีกฝั่ง ในการข้ามถนนวันดังกล่าว ผู้ร้องเกือบถูกรถยนต์ 5 คันชน ตามภาพที่มีลูกศรซึ่งแนบไว้มาพร้อมนี้ และจากการร้องเรียนครั้งที่ผ่านมาได้รับการแก้ปัญหาว่า ให้ จนท.ตำรวจมากวดขัน แต่เวลาล่วงเลยมาเป็นเดือนแล้ว ไม่เคยพบเห็นเจ้าหน้าที่รายใดมาประจำบริเวณดังกล่าว ในการแก้ปัญหานี้ ขอให้นำไฟสัญญาณข้ามถนนแบบให้ประชาชนที่จะข้ามเป็นผู้กดเองมาไว้ที่บริเวณดังกล่าวด้วย เนื่องจากเวลาข้ามนอกจากจะต้องหลบรถที่ย้อนศรแล้ว ยังต้องระวังรถยนต์ทางตรงทั้งสองฝั่งที่ไม่จอดให้คนข้ามเลยด้วย หรือต้องติดตั้งกล้องตรวจจับความเร็วบริเวณดังกล่าว เพราะรถยนต์ 99.99% เร่งเครื่องยนต์และบีบแตรใส่เมื่อมีคนข้าม ทั้งที่รอข้ามเมื่อรถยนต์อยู่ไกลกว่า 500 เมตรแล้ว